David Beasley

David Muldrow Beasley (født 26. februar 1957 i Darlington i Sør-Carolina), er en amerikansk republikansk politiker. Han var Sør-Carolinas guvernør fra 1995 til 1999.

Beasley studerte mikrobiologi ved Clemson University og avla juristeksamenen ved University of South Carolina. Deretter jobbet han som advokat og bankier.

Beasley etterfulgte 1995 Carroll Campbell som Sør-Carolinas guvernør og ble i 1999 etterfulgt av Jim Hodges. Beasley ble slått av demokraten Hodges i guvernørvalget i 1998.

Han er per 2020 leder for Verdens matvareprogram (WFP), organisasjonen som vant Nobels fredspris i 2020 for innsatsen mot sult, samt å motvirke bruken av den som våpen i krig.

Referanser

Eksterne lenker 
 
 

Guvernører i Sør-Carolina
Medlemmer av Det republikanske parti (USA)
Personer fra Darlington County i Sør-Carolina